35. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 95260/75 της 19 Μαΐου/1 Ιουν.  1975 (ΦΕΚ Β΄ 606) Περί απαλλαγής καταβολής ναύλου εις Ε/Γ-Ο/Γ πλοία δια την μεταφοράν ιδιωτικής χρήσεως οχημάτων συνοδευομένων υπό Βουλευτών. Σελ. 362,10(α) Τεύχος 567-Σελ. 8 Έχοντες υπ’ όψει: Το άρθρ. 3 παρ. 1β της υπ’ αριθ. πρωτ. 1342/ 18.3.75 αποφάσεως της Βουλής των Ελλήνων δι’ ου οι Βουλευταί δικαιούνται να χρησιμοποιούν τα υπό Ελληνικήν σημαίαν πλοία εσωτερικών γραμμών ταξιδεύοντες εις την Α΄ θέσιν. Ιδόντες τας διατάξεις του άρθρ. 9 του Νόμ. 6059/1934 ως ετροποποιήθη υπό του άρθρ. 9 του Νόμ. 756/1948, αποφασίζομεν: Καθορίζομεν όπως τα ιδιωτικής χρήσεως οχήματα των Βουλευτών συνοδευόμενα υπό των ιδίων μεταφέρωνται άνευ καταβολής ναύλου δια των οχηματαγωγών-επιβατηγών πλοίων οιασδήποτε δρομολογιακής γραμμής εσωτερικού (Πορθμειακής Τοπικής κυρίας ή δευτερευούσης γραμμής). Η παρούσα κοινοποιηθήτω δεόντως και δημοσιευθήτω εις την εφημερίδα της Κυβερνήσεως. 19.Δ.γ.35 Ακτοπλοΐα 